উমর আকমল
উমর আকমল (উর্দু: عمر اکمل‎‎; জন্ম: ২৬ মে ১৯৯০) হলেন একজন পাকিস্তানি আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের হয়ে শ্রীলঙ্কার বিরুদ্ধে ২০০৯ সালের ১ আগস্ট একদিনের আন্তর্জাতিকে এবং টেষ্টে নিউজিল্যান্ডের বিরুদ্ধে ২০০৯ সালে ২৩ নভেম্বর তারিখে আত্মপ্রকাশ করেন। উমর হলেন একজন ডানহাতি ব্যাটসম্যান এবং মাঝে মধ্যে দলের প্রয়োজনে অফস্পিন বলও করে থাকেন। উমরের দুটি ভাই রয়েছেন যারা পাকিস্তানের হয়ে আন্তর্জাতিক ক্রিকেট খেলে থাকেন; একজন হলেন কামরান আকমল এবং অন্যজন আদনান আকমল। বর্তমানে তিনি উইকেটরক্ষক এর দায়িত্ব পালন করছেন। এই দুজন ছাড়া পাকিস্তান দলের তরুণ উদীয়মান ক্রিকেট বাবর আজম ও তার আপন চাচাতো ভাই। তিনি ছিলেন ক্যারিবিয়ান প্রিমিয়ার লীগের (সিপিএল) ফ্রাঞ্জাইন একজন খেলোয়াড়। তার সাথে পাকিস্তান দলের আরও দুজন খেলোয়াড় হলেন মোহাম্মদ হাফিজ এবং শোয়েব মালিক। এছাড়াও উক্ত প্রতিযোগীতায় আহমেদ শেহজাদ প্রতিনিধিত্ব করেন।